Jürgen Haase (19. tammikuuta 1945 Friedersdorf) on saksalainen entinen yleisurheilija, joka kilpaili kestävyysjuoksussa. Aktiiviurallaan hän edusti maajoukkuetasolla Itä-Saksaa ja seuratasolla SC Leipzigia. Haase voitti EM-kisoista kolme mitalia, kultaa 10 000 metriltä vuosina 1966 ja 1969 sekä hopeaa samalta matkalta vuonna 1971. Hän osallistui olympialaisiin kerran, Méxicossa 1968. Tuolloin Haase sijoittui 10 000 metrillä viidenneksitoista.